ข้อบัญญัติองค์การบริหารส่วนตำบลวังดาลข้อบัญญัติองค์การบริหารส่วนตำบลวังดาลเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลวังดาลอำเภอกบินทร์บุรี จังหวัดปราจีนบุรีพ.ศ. ๒๕๕๔ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติม โดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลวังดาลโดยอาศัยความเห็นชอบของสภาองค์การบริหารส่วนตำบลวังดาลนายอำเภอกบินทร์บุรี ผู้ว่าราชการจังหวัดปราจีนบุรี จึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลวังดาล เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลวังดาล อำเภอกบินทร์บุรี จังหวัดปราจีนบุรี พ.ศ.๒๕๕๔ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ ๓ข้อ ๓ ในข้อบัญญัตินี้(๑) บริเวณที่ ๑ หมายความว่า พื้นที่บริเวณหมายเลข ๑.๑ ถึง ๑.๒มีรายการดังต่อไปนี้(๑.๑) ด้านเหนือ จดแนวเขตตำบลวังดาลด้านเหนือด้านตะวันออก จดเส้นขนานระยะ ๓๐๐ เมตร กับแนวเขตผังเมืองรวมด้านตะวันตกซึ่งเป็นเส้นตรงที่ลากจากศูนย์กลางทางรถไฟสายตะวันออกที่จุดซึ่งถนนพนังกั้นน้ำบรรจบกับทางรถไฟสายตะวันออกไปทางทิศตะวันออกเฉียงเหนือตัดกับทางหลวงแผ่นดินหมายเลข ๓๓ (ถนนสุวรรณศร) ที่จุดซึ่งอยู่ห่างจากทางหลวงแผ่นดินหมายเลข๓๓ (ถนนสุวรรณศร) บรรจบกับทางหลวงแผ่นดินหมายเลข ๓๓ (สุวรรณศรเดิม)ไปทางทิศตะวันตกเฉียงเหนือตามแนวทางหลวงแผ่นดินหมายเลข ๓๓ (ถนนสุวรรณศร) เป็นระยะ๕๐๐ เมตรด้านใต้ จดทางรถไฟสายตะวันออกฟากเหนือด้านตะวันตก จดแนวเขตผังเมืองรวมด้านตะวันตกซึ่งเป็นเส้นตรงที่ลากจากศูนย์กลางทางรถไฟสายตะวันออกที่จุดซึ่งถนนพนังกั้นน้ำบรรจบกับทางรถไฟสายตะวันออกไปทางทิศตะวันออกเฉียงเหนือตัดกับทางหลวงแผ่นดินหมายเลข ๓๓ (ถนนสุวรรณศร)ที่จุดซึ่งอยู่ห่างจากทางหลวงแผ่นดินหมายเลข ๓๓ (ถนนสุวรรณศร)บรรจบกับทางหลวงแผ่นดินหมายเลข ๓๓ (สุวรรณศรเดิม) ไปทางทิศตะวันตกเฉียงเหนือตามแนวทางหลวงแผ่นดินหมายเลข๓๓ (ถนนสุวรรณศร) เป็นระยะ ๕๐๐ เมตร(๑.๒) ด้านเหนือ จดทางรถไฟสายตะวันออก ฟากใต้ด้านตะวันออกจดแนวเขตตำบลวังดาลด้านตะวันออกด้านตะวันตก จดแนวเขตผังเมืองรวมด้านตะวันตก ซึ่งเป็นเส้นตั้งฉากระยะ ๑,๐๐๐ เมตร กับทางหลวงแผ่นดินหมายเลข ๓๐๔ที่จุดซึ่งอยู่ห่างจากเขตเทศบาลตำบลเมืองเก่า อำเภอกบินทร์บุรีตัดกับทางหลวงแผ่นดินหมายเลข ๓๐๔ ไปทางทิศตะวันตกเฉียงใต้ตามแนวทางหลวงแผ่นดินหมายเลข ๓๐๔ เป็นระยะ ๕๐๐ เมตรและเป็นเส้นตรงที่ต่อตรงจากปลายเส้นตั้งฉากไปทางทิศตะวันตกเฉียงเหนือจนบรรจบกับทางรถไฟสายตะวันออกที่จุดซึ่งถนนพนังกั้นน้ำบรรจบกับทางรถไฟสายตะวันออกทั้งนี้ ยกเว้นบริเวณที่กำหนดไว้เป็นเขตทหาร(๒) บริเวณที่ ๒ หมายความว่า พื้นที่บริเวณหมายเลข ๒มีรายการดังต่อไปนี้ด้านเหนือ จดแนวเขตตำบลวังดาลด้านเหนือด้านตะวันออก จดแนวเขตตำบลกบินทร์ด้านตะวันตกด้านใต้ จดทางรถไฟสายตะวันออกฟากเหนือด้านตะวันตก จดเส้นขนานระยะ ๓๐๐ เมตร กับแนวเขตผังเมืองรวมซึ่งเป็นเส้นตรงที่ลากจากศูนย์กลางทางรถไฟสายตะวันออกที่จุดซึ่งถนนพนังกั้นน้ำบรรจบกับทางรถไฟสายตะวันออก ไปทางทิศตะวันออกเฉียงเหนือตัดกับทางหลวงแผ่นดินหมายเลข๓๓ (ถนนสุวรรณศร) ที่จุดซึ่งอยู่ห่างจากทางหลวงแผ่นดินหมายเลข ๓๓ (ถนนสุวรรณศร)บรรจบกับทางหลวงแผ่นดินหมายเลข ๓๓ (สุวรรณศรเดิม) ไปทางทิศตะวันตกเฉียงเหนือตามแนวทางหลวงแผ่นดินหมายเลข๓๓ (ถนนสุวรรณศร) เป็นระยะ ๕๐๐ เมตรทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตองค์การบริหารส่วนตำบลวังดาลอำเภอกบินทร์บุรี จังหวัดปราจีนบุรี ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมภายใน(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) สถานสงเคราะห์หรือรับเลี้ยงคนชรา(๒) สถานสงเคราะห์หรือรับเลี้ยงเด็ก(๓) สุสานและฌาปนสถานตามกฎหมายว่าด้วยสุสานและฌาปนสถานข้อ ๕ ภายในบริเวณพื้นที่ที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับใบอนุญาตหรือใบแจ้งรับการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลวังดาลรักษาการให้เป็นไปตามข้อบัญญัตินี้ให้ไว้ณ วันที่ ๖ ตุลาคม พ.ศ. ๒๕๕๔บุญนำ สวัสดีนายกองค์การบริหารส่วนตำบลวังดาล[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลวังดาลเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลวังดาลอำเภอกบินทร์บุรี จังหวัดปราจีนบุรี พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๑๘ มกราคม ๒๕๕๕ปณตภร/ผู้ตรวจ๒๕ มกราคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓ ง/หน้า ๖๔/๑๑ มกราคม ๒๕๕๕